钦定古今图书集成/明伦汇编/氏族典/第156卷 > 《廖用贤尚友录》 > 辕固〈史记作辕固生〉
## 钦定古今图书集成/明伦汇编/氏族典/第156卷 > 《廖用贤尚友录》 > 辕固〈史记作辕固生〉

按《汉书辕固传》：“固，齐人也，以治《诗》。孝景时为博士，与
黄生争论于上前，固遂罢。窦太后好《老子》书，召问固，
固曰：‘此家人言耳’。太后怒曰：‘安得司空城旦书乎’？迺
使固入圈击彘。上知太后怒，而固直言无辜，迺假固
利兵下。固刺彘，正中其心，彘应手而倒。太后默然，亡
以复罪。后上以固廉直，拜为清河太傅，疾免。武帝初”
即位，复以贤良征。诸儒多嫉毁曰“固老”，罢归之。时固
已九十馀矣。